નડિયાદ મુકામે સ્વામી વિવેકાનંદ અને મણિલાલ એકબીજાને પ્રથમ વાર મળી રહ્યા છે. પોતાનો આત્મ પરિચય આપતા મણિલાલ સ્વામીજીનાં ચરણોમાં પ્રણામ કરે છે ત્યારે તેમને બે હાથથી પકડી લઈ સ્વામીજી તેમને રોકે છે અને સ્વામીજી પોતે મણિલાલને પ્રણામ કરવા નીચે નમે છે ત્યારે તેમને સંબોધીને મણિલાલ કહે છે, ‘સ્વામીજી તમે આ ઉચિત નથી કરી રહ્યા, કારણ કે હું તો એક સામાન્ય ગૃહસ્થી છું અને આપ પરમજ્ઞાની સંન્યાસી છો.’ તેનો પ્રત્યુત્તર આપતા સ્વામીજી કહે છે, ‘મણિલાલ તમારી વાત સાચી છે, પરંતુ હું મારી સામે ઊભેલ મણિલાલને એક વ્યક્તિ તરીકે નહીં પરંતુ તેની વિદ્વત્તાને પ્રણામ કરું છું.’ ત્યાર બાદ આ બે મહાન વિભૂતિઓની વચ્ચે જે વાતચીત કે ચર્ચા-વિચારણા થયા હશે તેનો કોઈ જ રેકોર્ડ આપણી પાસે નથી, પરંતુ નડિયાદમાં મણિલાલ સાથેની આ મુલાકાતનો ઉલ્લેખ કરતાં સ્વામીજીએ પોતાના એક પત્રમાં લખ્યું છે – I met Prof. Manilal Nabhubhai Dwivedi at Nadiyad. He is a great scholar of Indian Philosophy & Sanskrit Language. I enjoyed his company. Thanks.